นิกเกอิปิดลบ 60.47 จุด เหตุนลท.ขายทำกำไร
นิกเกอิปิดลบ 60.47 จุด เหตุนลท.ขายทำกำไร
27 พ.ย. 2558

ดัชนีนิกเกอิตลาดหุ้นโตเกียวปิดอ่อนแรงลงในวันนี้ โดยดัชนีนิกเกอิปิดลดลง 60.47 จุด หรือ 0.30% แตะที่ 19,883.94 จุด เนื่องจากนักลงทุนเทขายทำกำไรหลังจากดัชนีเปิดตลาดปรับตัวขึ้น โดยมองว่าตลาดอยู่ในภาวะที่ร้อนแรงเกินไป ขณะที่ไม่มีปัจจัยชี้นำการซื้อขายใหม่ๆ
นักวิเคราะห์กล่าวว่า การปรับตัวลงของตลาดมีแนวโน้มจะเป็นผลมาจากแรงเทขายทำกำไรก่อนสุดสัปดาห์
ส่วนในช่วงสัปดาห์หน้าจะมีการประชุมนโยบายทางการเงินและการเปิดเผยข้อมูลเศรษฐกิจหลายรายการ ซึ่งได้แก่ การประชุมของธนาคารกลางยุโรป ข้อมูลผลผลิตภาคอุตสาหกรรมของญี่ปุ่น และตัวเลขจ้างงานนอกภาคเกษตรของสหรัฐ